Source: http://zsam-celje.si/varna-voznja/odlozitev-prenehanja-veljavnosti-vozniskega-dovoljenja
Timestamp: 2017-10-17 20:15:49+00:00
Document Index: 8293511

Matched Legal Cases: ['sodišče ', 'Sodišče ', 'sodišče ', 'Sodišče ', 'sodišče ', 'sodišče ']

PRIHAJAJOČI TERMINI ZA ODLOŽITEV VELJAVNOSTI VOZNIŠKEGA DOVOLJENJA
četrtek 16.11.2017 16:00 PRIJAVI SE
Kdaj na varno vožnjo za Odložitev prenehanja veljavnosti vozniškega dovoljenja?
Varna vožnja za Odložitev prenehanja veljavnosti vozniškega dovoljenja oz. Programa dodatnega usposabljanja za varno vožnjo se mora udeležiti oseba, ki ji je izrečeno prenehanje veljavnosti vozniškega dovoljenja na podlagi kazenskih točk, ki niso bile izrečene zaradi prekrškov vožnje pod vplivom alkohola, prepovedanih drog, psihoaktivnih zdravil ali drugih psihoaktivnih snovi in jo v program napoti sodišče po opravljenem kontrolnem zdravstvenem pregledu v primeru odložitve izvrševanja prenehanja veljavnosti vozniškega dovoljenja, skladno z zakonom, ki ureja prekrške.
Razlika med varno vožnjo za Odložitev prenehanja veljavnosti vozniškega dovoljenja in Programom dodatnega usposabljanja za varno vožnjo?
Razlike ni. Pogovorno govorimo o Varni vožnji za Odložitev veljavnosti vozniškega dovoljenja. Zakonodaja in stroka pa to izobraževanje poimenuje Program dodatnega usposabljanja za varno vožnjo.
Kaj se zgodi ko dosežemo ali presežemo 18 kazenskih točk?
Sodišče s sklepom izreče prenehanje veljavnosti vozniškega dovoljenja, vendar sme sodišče storilcu prekrška izvršitev te sankcije odložiti.
Kaj lahko nadalje stori storilec prekrška?
Storilec prekrška mora sodišču sam podati predlog za odložitev in k predlogu priložiti zdravniško spričevalo o opravljenem kontrolnem zdravstvenem pregledu. Sodišče lahko izreče odložitev pod pogojem, da izpolni obveznosti, ki jih določi sodišče in v preizkusni dobi (6 do 24 mesecev) ne stori hujšega prekrška.
Ali lahko v tem obdobju izgubimo vozniško dovoljenje?
Da, sodišče lahko prekliče odložitev izvršitve prenehanja veljavnosti vozniškega dovoljenja, če storilec v preizkusni dobi stori hujši prekršek ali v rokih, ki jih določi sodišče, ne izpolni vseh obveznosti (prenehanje veljavnosti vozniškega dovoljenja se izvrši).
tel.: 031 618 926
03 42 54 660
mob.: 041 646 948
041 674 338